### | | | | --- | --- | | | | | --- | | **Byråd** 29. oktober 2019 Sagsnr. 710-2019-28886 Dok.nr. 710-2019-216474 Jens Danielsen | | 165.                Tilsyn med Favrskov Kommunes administration af rådighedsreglerne pr. 1. kvartal 2018 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | AU, ØK, BY |
| Lovgrundlag | Lov om aktiv socialpolitik |

###

**SAGENS INDHOLD**

Byrådet skal i denne sag tage stilling til tilsyn med
Favrskov Kommunes administration af rådighedsreglerne for jobparate kontanthjælpsmodtagere
og modtagere af integrationsydelse.

Styrelsen for Arbejdsmarked og Rekruttering (STAR) har 13.
august 2019 fremsendt en tilsynsrapport. Tilsynsrapporten er lavet ud fra en
stikprøvekontrol vedrørende Favrskov Kommunes administration af
rådighedsreglerne for jobparate kontanthjælpsmodtagere og modtagere af
integrationsydelse. Tilsynet er lavet for 1. kvartal 2018. Tilsynsrapporten er
vedlagt som bilag.

I henhold til Lov om aktiv socialpolitik (LAS) fører STAR
tilsyn med kommunernes vurdering af, hvorvidt borgeren er til rådighed, når den
pågældende borger har ansøgt om eller modtager integrationsydelse eller
kontanthjælp som jobparat. Byrådet skal i henhold til [adresse] behandle det samlede
resultat af tilsynet.

STAR har udtrukket og gennemgået 25 konkrete sager vedr.
jobparate modtagere af integrationsydelse eller kontanthjælp, der i 1. kvartal
2018 fik en rådighedssanktion efter reglerne i [adresse]. Rådighedssanktion betyder,
at der sker et fradrag i ydelsen, hvis en borger ikke deltager i de tilbud,
indsatser, samtaler mv. som kommunen iværksætter, og borgeren ikke har en
rimelig grund til udeblivelsen.

På baggrund af stikprøven er det blevet undersøgt, om den
enkelte borger er udeblevet fra samtale, indsats mv. uden rimelig grund.
Rimelige grunde er fx sygdom, barsel, graviditet mv. Derudover er det blevet
undersøgt, om [adresse] har sanktioneret de pågældende borgere i
overensstemmelse med reglerne i henhold til [adresse].

STAR har registreret tre sager med fejl ud af de 25 sager.
Det drejer sig om sager, hvor der er fejl i antallet af dage, hvor der skal
sanktioneres for uberettiget fravær fra indsats. Der er i hver af de tre sager
fradraget for en dag for lidt.

På baggrund af stikprøvekontrollen
vurderer STAR, at Favrskov Kommune generelt har velfungerende procedurer til at
opfange, registrere og sanktionere tilfælde med manglende overholdelse af
rådighedspligten.

**VURDERING**

Job og Økonomi vurderer ikke, at der er behov for at
iværksætte yderligere tiltag på baggrund af STARs stikprøvekontrol. Job og
Økonomi arbejder dog løbende med at forbedre sagsbehandlingen, således at
risikoen for fejl minimeres.

**ØKONOMI**

Der er ingen økonomiske konsekvenser.

**INDSTILLING**

Direktøren for Job og Økonomi indstiller til Byrådet:

1.     At der
ikke iværksættes yderligere tiltag på baggrund af tilsyn med Favrskov Kommunes
administration af rådighedsreglerne.

**BESLUTNING**

***Arbejdsmarkedsudvalget, 10. september 2019:***

Fraværende:Ingen

Indstilles godkendt.

***Økonomiudvalget, 21. oktober 2019:***

Fraværende:Benjamin Frandsen

Indstilles godkendt.

**Bilag**

|  |  |
| --- | --- |
| Afrapportering vedr. Favrskov Kommunes administration af rådighedsreglerne pr. 1. kvartal 2018 | 710-2019-165680 |